Ons praat nie graag oor die dood nie. Ons vermy liefs die onderwerp. En tog is dit onafwendbaar! Dit lê vir elkeen van ons voor! Die eintlike probleem is nie óf ons sal doodgaan nie, maar eerder: wanneer?! Tot 'n groot mate het mense, wat "tyding" ontvang dat hulle nie meer lank het om te leef nie, darm die voordeel dat hulle hul lewe in orde kan kry.
Hoe sou jy jou lewe inrig as jy die tyding kry dat jy slegs een maand oor het om te lewe? Wat sou jy doen as jy weet jou dae is getel?
Hier's die positiewe nuus: Jy's eintlik eers reg om lewe, as jy reg is om te sterwe! Tydens hierdie laaste kwartaal van 2008 het ons mekaar uitgedaag om gereed te begin lewe - want dan leef ons eers regtig!
Hierdie was 'n unieke ses-weke veldtog in ons Gemeente. Kom luister tydens die FEESDIENS na die Getuienisse!!!
Hierdie Veldtog is vir mense wat ernstig is oor die lewe... nie net nóú nie, maar ook die lewe wat ná die dood op elkeen wag.